
ΠΕ ΡΙΕΧΟΜΕ ΝΑ 

ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Καθορισμός των ορίων του αιγιαλού και δημιουργία ζώνης παρα¬ 
λίας στη θέση «ΠΑΧΥΣ» ΡΑΧΩΝΙΟΥ ΝΗΣΟΥ ΘΑΣΟΥ μπρο¬ 
στά στην ιδιοκτησία θωμά και Χρυσής Σάνδρου. 1 

ΠΟΛΕΟΔΟΜΙΑ 

ΔΙΑΤΑΓΜΑΤΑ 

Καθορισμός περιοχής κειμένης εκτός των ρυμοτομικών σχεδίων 
κοινοτήτων Πικερμίου και Ραφήνας (Αττικής) ως ζώνης αστικού 
αναδασμού. 2 

ΑΠΑΛΛΟΤΡΙΩΣΕΙΣ 

Α ΠΟΦΑΣΕ ΙΣ 

Αριθ. ΕΦ 16586 (1) 

Καθορισμός των ορίων του αιγιαλού και δημιουργία ζώνης παραλίας 
στη θέση «ΠΑΧΥΣ» ΡΑΧΩΝΙΟΥ ΝΗΣΟΥ ΘΑΣΟΥ μπροστά στην 
. ιδιοκτησία Θωμά και Χρυσής Σάνδρου. 

Ο ΝΟΜΑΡΧΗΣ ΚΑΒΑΛΑΣ 
Έχοντας υπόψη: 

1. Τις διατάξεις των άρθρων 1 μέχρι και 7 του ΑΝ 2344/1940 
«Περί αιγιαλού και παραλίας», όπως τροποποιήθηκαν και συμπληρώ¬ 
θηκαν με τις διατάξεις: 

α) του άρθρου 13 του Ν. 1070/1980 και β) του άρθρου 23 του Ν. 
1337/1983. 

2. Τις διατάξεις της παραγράφου 9 του άρθρου 1 του Κεφαλαίου Β' 
της 0.208/181/26.4.1982 (ΦΕΚ 214/26.4.1982 τεύχος Β’) κοι¬ 
νής απόφασης των Υπουργών Προεδρίας Κυβερνήσεως και Οικονομι¬ 
κών «Αναμόρφωση Συλλογικών Οργάνων Γνωμοδοτικής και Αποφασι¬ 
στικής αρμοδιότητας του Υπουργείου Οικονομικών». 

3. Την από 5.4.88 έκθεση της «Επιτροπής καθορισμού των ορίων 
του αιγιαλού και παραλίας και θέσεων αμμοληψίας», που καθόρισε τα 
όρια του αιγιαλού και της παραλίας στην περιοχή «ΠΑΧΥΣ» ΡΑΧΩ- 
ΝΙΟΥ ΝΗΣΟΥ ΘΑΣΟΥ και το από 15.2.1988 με κλίμακα 1:500 το¬ 
πογραφικό διάγραμμα του Πολιτικού μηχανικού θεοδώρου Τσιούλου, 
που θεωρήθηκε την 14.4.1988 από τη Διεύθυνση Τεχνικών Υπηρεσιών 
της Νομαρχίας Καβάλας και συνοδεύει την έκθεση της προαναφερόμε- 
νης Επιτροπής. 

4. Τη σύμφωνη γνώμη του Γενικού Επιτελείου Ναυτικού που διατυ¬ 
πώθηκε στο αριθ. Φ. 544.5/352/88 Αριθ. Σ 1006/21.6.88 έγγραφό 
του. 

5. Τις διατάξεις του άρθρου 1 της παραγράφου 1 του Ν. 3200/ 
1955 (ΦΕΚ 97/Α/1955) «Περί διοικητικής αποκεντρώσεως» σε συν¬ 
δυασμό με τις διατάξεις του από 28.6.1955 Β. Δ/τος «Περί εξαιρέσεως 
από της κατά το άρθρο 1 παράγραφος 1 του,Ν. 3200/1955 αρμοδιό¬ 


τητας των Νομαρχών, αντικειμένων τινων αρμοδιότητας του Υπουρ¬ 
γείου Οικονομικών», του Β.Δ. 704/1970 και του άρθρου 1 παράγρα¬ 
φος 5 του Π.Δ. 71/25.2.1984, σχετικά με τη μεταβίβαση αρμοδιοτή¬ 
των του Υπουργού Οικονομικών στους Νομάρχες και στις περιφερεια¬ 
κές αρχές διανομαρχιακού επιπέδου, αποφασίζουμε: 

1. Επικυρώνουμε την από 5.4.1988 έκθεση της Επιτροπής καθορι¬ 
σμού των ορίων του αιγιαλού και παραλίας και θέσεων αμμοληψίας, κα¬ 
θώς και το από 15.2.1988 τοπογραφικό διάγραμμα, που τη συνοδεύει, 
το οποίο συντάχτηκε από τον Θεόδωρο Τσιούλο, Πολιτ. μηχανικό, με 
κλίμακα 1:500 και θεωρήθηκε την 14.4.1988 από τη Διεύθυνση Τε¬ 
χνικών Υπηρεσιών της Νομαρχίας Καβάλας, επί του οποίου η πιο πάνω 
Επιτροπή, με κόκκινη γραμμή καθόρισε τα όρια του αιγιαλού, στη θέση 
«ΠΑΧΥΣ» ΡΑΧΩΝΙΟΥ ΝΗΣΟΥ ΘΑΣΟΥ μπροστά στην ιδιοκτησία 
Θωμά και Χρυσής Σάνδρου, και με κίτρινη γραμμή τα όρια της παρα¬ 
λίας στην ίδια θέση. 

2. Η παρούσα απόφαση μαζί με την έκθεση και το διάγραμμα, που 
προαναφέραμε, να δημοσιευτούν στην Εφημερίδα της Κυβερνήσεως 
σύμφωνα με τις διατάξεις του άρθρου 13 του Ν. 1078/1983. 

Καβάλα, 16 Νοεμβρίου 1988 
Ο Νομάρχης 

ΘΑΝΑΣΗΣ ΣΕΓΓΑΝΙΔΗΣ 
ΕΚΘΕΣΗ 

ΕΠΙΤΡΟΠΗΣ ΚΑΘΟΡΙΣΜΟΥ ΟΡΙΩΝ ΑΙΓΙΑΛΟΥ - ΠΑΡΑΛΙΑΣ 
ΑΡΘ. 74 Π.Δ. 636/77 

Για τον καθορισμό το πρώτο των ορίων αιγιαλού - παραλίας στην πε¬ 
ριοχή «ΠΑΧΥΣ» Ραχωνίου, νήσου Θάσου μπροστά στην ιδιοκτησία 
θωμά και Χρυσής Σάνδρου. 

Στη Θάσο σήμερα στις 5.4.1988 οι υπογεγραμμένοι: 

1. ΚΕΡΑΣΙΝΗΣ ΝΙΚΟΛ. Αναπληρωτής Οικονομ. Εφόρου Θάσου 

2. ΔΕΜΙΡΤΖΟΓΛΟΥ ΣΕΡΑΦ. Προϊστάμενος Δ.Τ.Υ.Ν. Καβάλας 

3. ΤΣΟΥΠΡΑΣ ΙΩΑΝ. Υπολιμενάρχης Λιμεναρχείου Καβάλας 
αποτελούντες την Επιτροπή Καθορισμού των ορίων του αιγιαλού - 

παραλίου; δυνάμει του άρθρ. 74. του Π.Δ. 636/77 και της αριθμ. ΕΦ. 
2743/28.1.1987 Απόφαση Νομάρχη (παράγρ. 1 άρθρ. 63 του Π.Δ. 
636/77) συγκλειθείσα δια της ΕΦ. 1123/29.3.1988 του Προέδρου 
αυτής μεταβήκαμε επιτόπου στην προαιναφερόμενη περιοχή στις 

5.4.1988 
Λαβόντες υπόψη: 

1. Το από τον Θεόδωρο Τσιούλο, Πολιτικό Μηχ/κό συντοιχθέν στις 

15.2.1988 τοπογραφικό και υψομετρικό διάγραμμα σ’ ένα (1) φύλλο 
πινακίδοις σε κλίμακα 1:500 ηλεγμένο για την οικρίβεια της αποτυπώ- 
σεως από τον Τοπογράφο Μηχ/κό Καραβά Θωμά με σύμβαση στη 
Δ.Τ.Υ.Ν. Καβάλοις στις 15.3.1988 και θεωρήθηκε από τη Δ.Τ.Υ.Ν. 
Καβάλου; στις 14.4.1988. 

2. Τις σχετικές διατάξεις του Α.Ν. 2344/40 όπως αυτός τροποποι¬ 
ήθηκε καθώς και τη σχετική σ’ αυτό δικαστηριακή και διοικητική νομο¬ 
λογία. 

3. Την από την επιτόπια μετάβαση σχηματισθείαα αντίληψη για το 

πλάτος της βρέχόμενης ζώνης ξηρός και των λοιπών συναφών στοι¬ 
χείων, ήτοι: 

α) Η περιγραφή της μορφολογίας της περιοχής συνίσταται ως εξής: 

Το έδαφος είναι αμμώδες στο μεγαλύτερο τμήμα της απτής παι μόνο 
ανατολικά της απτής υπάρχει ένα τμήμα βραχώδες, ενώ μετά τη ζώνη 
των 10,00 - 15,00 μέτρων της αμμώδους ακτής υπάρχει έδαφος αργι¬ 
λώδες που καλλιεργείται με ελαιόδενδρα καθώς επίσης υπάρχουν πολλά 
αυτοφυή πεύκα και θάμνοι. 

Στην παραπάνω περιοχή δεν υπάρχουν ενδείξεις ότι έχουν γίνει πα- 
λαιότερα προσχώσεις και ως εκ τούτου δεν υφίσταται παλαιός αιγιαλός. 

β) Η υφιστάμενη σήμερα ακτογραμμή έχει διάμορφωθεί.χωρίς προ¬ 
σχώσεις και δεν έχουν εκτελεσθεί τεχνικά έργα. 

γ) Η θάλασσα είναι ισοβαθής από 0,00 - 0,50 μ. βάθος και σε από¬ 
σταση 0,00 - 50.00 μ. από την ακτή, χωρίς να παρουσιάζει ξέρες και 
υφάλους. 

δ) Παλίρροιες και θαλάσσια ρεύματα τα φυσιολογικά της θάλασσας 
της περιοχής. 

ε) Η διεύθυνση των ανέμων είναι όλων των διευθύνσεων, εντάσεως 
7-8 ΒΓ, Αποφασίζουμε: 

1.-Καθορίζει στο παραπάνω τοπογραφικό διάγραμμα: 


α) Την οριογραμμή του αιγιαλού δια ερυθράς συνεχούς πολυγωνικής 
γραμμής 1, 2 ... 8 της οποίας οι κορυφές εξασφαλίζονται από τα στα¬ 
θερά σημεία ΟΡΟΣΗΜΟ 1, 2 ... 13 και των οποίων οι συντεταγμένες 
αναγράφονται στο διάγραμμα. 

β) Την οριογραμμή της παραλίας δια κίτρινης συνεχούς πολυγωνι¬ 
κής γραμμής 1’, 2’... 8' της οποίας οι κορυφές εξασφαλίζονται από τα 
σταθερά σημεία ΟΡΟΣΗΜΟ 1, 2 ... 13 και των οποίων οι συντεταγμέ¬ 
νες αναγράφονται στο διάγραμμα. 

2. Κτίσματα στη ζώνη του αιγιαλού και παραλίας δεν υπάρχουν. 

3. Αποφαίνεται ότι δεν υφίσταται παλαιός αιγιαλός. 

4. Καθορίζεται ζώνη παραλίας πλάτους παντού 10,00 μ. επειδή δεν 
εξυπηρετούνται οι σκοποί της παράγρ. 1 του άρθρ. 7 του Α.Ν. 2344/ 
40. 


Η ΕΠΙΤΡΟΠΗ 

Ο ΠΡΟΕΔΡΟΣ ΤΑ ΜΕΛΗ 

ΝΙΚ. ΚΕΡΑΣΙΝΗΣ ΣΕΡ. ΔΕΜΙΡΤΖΟΓΛΟΥ 

ΙΩΑΝ. ΤΣΟΥΠΡΑΣ 


Γ. Ο 

ΠΟΛΕΟΔΟΜΙΑ 

ΔΙΑΤΑΓΜΑΤΑ 

( 2 ) 

Καθορισμός περιοχής χειμένης εκτός των ρυμοτομικών σχεδίων κοινο¬ 
τήτων Πικερμίου και Ραφήνας (Αττικής) ως ζώνης αστικού αναδα¬ 
σμού. 

Ο ΠΡΟΕΔΡΟΣ ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του ν. 1337/1983 «Επέκταση πολεοδομικών σχε¬ 
δίων, οικιστική ανάπτυξη και σχετικές ρυθμίσεις» (ΦΕΚ 33/Α) και ειδι¬ 
κότερα το άρθρο 10 παράγρ. 1, 2 και 6 αυτού. 

2. Τις διατάξεις του ν. δ/τος της 17.7.1923 «Περί σχεδίων πόλεων 
κ.λπ.» όπως μεταγενέστερα τροποποιήθηκαν και συμπληρώθηκαν και 
ειδικότερα το άρθρο 3. 

3. Τις διατάξεις του ν. 998/1979 «Περί προστασίας των δασών και 
δασικών εν γένει εκτάσεων της χώρας» (ΦΕΚ 289/Α) και ειδικότερα το 
άρθρο 49 παράγρ. 2α. 

4. Τις διατάξεις του π.δ/τος 93/1987 «Αναμόρφωση και ενοποίηση 
της νομοθεσίας για τους οικοδομικούς συνεταιρισμούς, τρόπος οργάνω¬ 
σης διοίκησης και λειτουργίας αυτών και πολεοδόμηση εκτάσεων οικο¬ 
δομικών συνεταιρισμών και οικοδομικών οργανισμών» (ΦΕΚ 52/Α) 
και ειδικότερα τα άρθρα 23 (παρ. 2, 5) και 20 όπως συμπληρώθηκε με 
το από 17.8.1988 π.δ/γμα (ΦΕΚ 619/Δ/88) «Συμπλήρωση του υπ’ 
αριθ. 93/1987 π.δ/τος «Αναμόρφωση και ενοποίηση της νομοθεσίας 
για τους οικοδομικούς συνεταιρισμούς, τρόπος οργάνωσης διοίκησης 
και λειτουργίας αυτών και πολεοδόμηση εκτάσεων οικοδομικών συνε¬ 
ταιρισμών και οικοδομικών οργανισμών (ΦΕΚ 52/Α)». 

5. Την υπ’ αριθ. ΐ.1291/1987 απόφαση του Πρωθυπουργού «Σύ¬ 
σταση θέσης Αναπληρωτή Υπουργού στα Υπουγεία Εξωτερικών, Εθνι¬ 
κής Άμυνας, Περιβάλλοντος, Χωροταξίας και Δημοσίων Έργων, Με¬ 
ταφορών και Επικοινωνιών και Υφυπουργού στο Υπουργείο Εθνικής 
Οικονομίας» (ΦΕΚ 526/Β). 

6. Την υπ’ αριθ. Υ. 1436/1987 απόφαση του Πρωθυπουργού «Κα¬ 
θορισμός αρμοδιοτήτων του Αναπληρωτή Υπουργού Περιβάλλοντος, 
Χωροταξίας και Δημοσίων Έργων, Μανόλη Παπαστεφανάκι» (ΦΕΚ 
549/Β). 

7. Την υπ’ αριθ. ΥΠΠΟ/ΑΡΧ/Α1/Φ02/35190/1441/3.9.1986 
απόφαση του Υπουργείου Πολιτισμού «Καθορισμός ζωνών προστασίας 
περιοχής Πικερμίου». 

8. Τα υπ’ αριθ. 232637/1474/20.10.77 και 142237/351/ 
12.3.1981 έγγραφα του Υπουργείου Γεωργίας. 

9. Το υπ’ αριθ. 4198/23.4.1986 έγγραφο του Αυτόνομου Οικοδο¬ 


μικού Οργανισμού Αξιωματικών (ΑΟΟΑ) που είναι ν.π.δ.δ. το οποίο 
συνοδεύεται με δηλώσεις των συνεταιρισμών, Ολυμπιακή Στέγη, Φοί- 
νιξ, ΟΣΠΟΤΕ και τρίτων ιδιοκτητών με τις οποίες ζητείται ο καθορι¬ 
σμός της εκτάσεως που διαθέτουν στο Πικέρμι ως ΖΑΑ. 

10. Την υπ’ αριθ. 16558/689/23.2.1988 απόφαση του Αναπλη¬ 
ρωτή Υπουργού Περιβάλλοντος, Χωροταξίας και Δημοσίων Έργων 
«Χωροθέτηση και οικιστική καταλληλότητα της έκτασης του Οικοδομι¬ 
κού Οργανισμού του ΑΟΟΑ, των Οικοδομικών Συνεταιρισμών «Ο ΕΛ¬ 
ΛΗΝΙΚΟΣ ΦΟΙΝΙΞ», «Η ΟΛΥΜΠΙΑΚΗ ΣΤΕΓΗ», «ΠΡΟΣΩΠΙΚΟΥ 
ΟΤΕ» και τρίτων ιδιοκτητών. 

11. Τις υπ’ αριθ. 23/1988 και 90/1988 γνωμοδοτήσεις των κοι¬ 
νοτικών Συμβουλίων Πικερμίου και Ραφήνας αντίστοιχα. 

12. Την υπ’ αριθ. 736/1988 γνωμοδότηση του Συμβουλίου της 
Επικράτειας, με πρόταση του Αναπληρωτή Υπουργού Περιβάλλοντος, 
Χωροταξίας και Δημοσίων Έργων, αποφασίζουμε: 

Άρθρο 1 

Καθορίζεται ως ζώνη αστικού αναδασμού (ΖΑΑ) η περιοχή που βρί¬ 
σκεται εκτός των ρυμοτομικών σχεδίων των κοινοτήτων Πικερμίου και 
Ραφήνας Αττικής στις θέσεις Κατρίπιν, Παληός Μύλος, Σπατανέϊκα, 
Άγιος Βασίλειος, Βγενά Λόρδου και Γεφύρι όπως φαίνονται στο σχετικό 
χρωματισμένο πρωτότυπο διάγραμμα σε κλίμακα 1:5.000 που θεωρή¬ 
θηκε από τον Προϊστάμενο της Διεύθυνσης Τοπογραφικών Εφαρμογών 
με την υπ’ αριθ. 74924/1988 πράξη του και που συνοπτικό του αντί¬ 
τυπο δημοσιεύεται με το παρόν διάταγμα. 

Άρθρο 2 

Ως φορέας διενεργείας του αστικού αναδασμού, σύμφωνα με τις δια¬ 
τάξεις της παράγρ. 3 του άρθρου 20 του υπ’ αριθ. 93/87 π.δ/τος όπως 
συμπληρώθηκε, ορίζεται ο Αυτόνομος Οικοδομικός Οργανισμός Αξιω¬ 
ματικών (ΑΟΟΑ). 

Άρθρο 3 

Η ισχύς του παρόντος διατάγματος αρχίζει από τη δημοσίευσή του 
στην Εφημερίδα της Κυβερνήσεως. 

Στον Αναπληρωτή Υπουργό Περιβάλλοντος, Χωροταξίας και Δημο¬ 
σίων Έργων, αναθέτουμε τη δημοσίευση και εκτέλεση του παρόντος 
διατάγματος. 

Αθήνα, 17.Νοεμβρίου 1988 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ ΑΝΤ. ΣΑΡΤΖΕΤΑΚΗΣ 

Ό ΑΝΑΠΛΗΡΩΤΗΣ ΥΠΟΥΡΓΟΣ 

ΜΑΝΟΛΗΣ ΠΑΠΑΣΤΕΦΑΝΑΚΙΣ 

